ખારમાં રહેતી ૩૦ વર્ષની શીના મેકઅપના ફીલ્ડમાં છેલ્લાં ૧૫ વર્ષથી છે. શીના કહે છે, ‘ગમેએટલો સારો મેકઅપ કરચલી અને પિમ્પલ્સવાળી ત્વચા પર સારો નહીં જ લાગે. ગમેએટલું મોંઘું કન્સીલર તમારી કરચલી અને પિમ્પલ્સવાળી ત્વચાને લાંબા સમય સુધી નહીં છુપાડી શકે. સૌપ્રથમ તમારી ત્વચા પરના ડેડ સેલ દૂર કરવા. ત્યાર પછી બ્રાઇટનિંગ મૉઈશ્ચરાઇઝર લગાડવું અને પછી પ્રાઇમર લગાડવું. પ્રાઇમર એટલે જેના લીધે મેકઅપ આખો દિવસ ટકી રહે. પ્રાઇમર લગાડવાની પણ એક રીત છે જેમ કે પ્રાઇમરને આંગળીઓનાં ટેરવાં પર લઈ આખા ચહેરા પર લગાડવું. પ્રાઇમર લગાડ્યા પછી પાંચ મિનિટ બાદ ફાઉન્ડેશન લગાડવું.’